બાબુલાલનો જન્મ રાજસ્થાનના બુંદી જિલ્લામાં થયો. અહીં જ તેમણે અભ્યાસ કર્યો અને આ જ તેમની કર્મભૂમિ પણ છે. તેઓ એલઆઈસીના એજન્ટ તરીકે કામ કરી રહ્યા છે. તેમનું પૈતૃક ગામ તેમના ઘરથી 26 કિલોમીટર દૂર છે, જે બુંદી જિલ્લામાં જ આવેલું છે. તેમનું બાળપણ ત્યાં જ વીત્યું અને નોકરી મળ્યા પછી તેઓ શહેરમાં આવી ગયા. બાબુલાલ જ્યારે પણ લોકોને પાણી માટે પરેશાન જોતાં ત્યારે તેમને બહુ દુઃખ થતું હતું. તેઓ પહેલેથી માનતા હતા કે પાણી એક એવી ચીજ છે, જેના પર દરેક વ્યક્તિનો અધિકાર હોવો જોઈએ. જોકે, તેમના જ વિસ્તારના લોકોને પાણીની અછતને કારણે બહુ મુશ્કેલીઓ સહેવી પડતી હતી. પાણી ભરવા માટે લોકો અનેક કિલોમીટર દૂર દૂર જતા હતા, જ્યાં તેઓ લાઇન લગાવીને કેટલાય કલાકો સુધી રાહ જોતા હતા.